Na temelju Odluke o načinu ostvarivanja poticaja za zapošljavanje na području Grada Sinja („Službeni glasnik Grada Sinja“ br. 13/11) i Odluke o Izmjenama i dopunama Odluke o  načinu ostvarivanja poticaja za zapošljavanje na području Grada Sinja („Službeni glasnik Grada Sinja“ br. 1/12), Obnašateljica dužnosti gradonačelnika Grada Sinja, Zamjenica gradonačelnika, dana 08. srpnja 2016. godine
objavljuje

J A V N I   P O Z I V
za podnošenje Zahtjeva za ostvarivanje poticaja za zapošljavanje na području Grada Sinja
I.

Predmet javnog poziva je dodjela sredstava za poticaj za zapošljavanje na području Grada Sinja .

Sredstva iz st. 1. ove točke su nepovratna.

II.

Korisnici sredstava su poslodavci koji zapošljavaju nezaposlene osobe (u daljnjem tekstu: poslodavci) i nezaposlene osobe koje se samozapošljavaju na području Grada Sinja (u daljnjem tekstu: osoba koja se samozapošljava).
Nezaposlene osobe iz st. 1. ovog članka moraju imati prebivalište na području Grada Sinja najmanje jednu godinu i moraju biti prijavljene kod Zavoda za zapošljavanje Područna služba Split, Ispostava Sinj, najmanje šest mjeseci, osim u slučajevima kada se radi o deficitarnim zanimanjima i prvom zapošljavanju.

Poslodavac i osoba koja se samozapošljava iz st. 1. ovog članka moraju na području Grada Sinja imati registriranu djelatnost: obrt, trgovačko društvo, slobodno zanimanje, Obiteljsko poljoprivredno gospodarstvo upisano u Upisnik OPG-a, za koju (samo)zapošljavaju  nezaposlenu osobu iz st. 2. ovog članka, kao i obavljati registriranu djelatnost na području Grada Sinja.
Registrirane djelatnosti iz st. 3. ovog članka, prema nacionalnoj klasifikaciji djelatnosti-NKD su: poljoprivreda, proizvodnja, prerađivačka industrija, građevinarstvo, usluge vezane za proizvodnju (održavanje, popravci i dr.), zdravstvena zaštita, socijalna skrb, odgoj i obrazovanje.



III.

Poslodavac, odnosno osoba koja se samozapošljava u smislu Odluke o načinu ostvarivanja poticaja za zapošljavanje na području Grada Sinja, podnosi Gradu Sinju pismeni Zahtjev za novčani poticaj.

IV.

Iznosi poticaja koji će biti isplaćeni određeni su u čl. 2. Odluke o načinu ostvarivanja poticaja za zapošljavanje na području Grada Sinja („Službeni glasnik Grada Sinja“ br. 13/11). Istom odlukom utvrđeni su postupak podnošenja zahtjeva, kao i dokumentacija koju je potrebno priložiti uz zahtjev.
V.

Sredstva se doznačavaju podnositeljima Zahtjeva koji udovoljavaju kriterijima iz Odluke o načinu ostvarivanja poticaja za zapošljavanje na području grada Sinja, temeljem Odluke Gradonačelnika, a na prijedlog Povjerenstva. 

VI.

Zahtjevi se mogu podnositi najkasnije 15 dana od dana objave javnog poziva na web stranici Grada Sinja. Zahtjevi se dostavljaju na adresu: GRAD SINJ, DRAGAŠEV PROLAZ 24, 21230 SINJ, u zatvorenoj omotnici s naznakom:“Zahtjev za ostvarivanje poticaja za zapošljavanje – NE OTVARATI“. Nepotpuni i nepravodobni zahtjevi neće se razmatrati.

